### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Forslag fra DF**

Hvad vil vi gerne opnå? Hvorfor stilles forslaget?

I Dansk Folkeparti ønsker vi et mere aktivt og opsøgende misbrugsarbejde. Vi mener at det er nødvendigt at informationen omkring rusmidler i form af stoffer, alkohol samt ulovlige piller optimeres særligt på ungdomsuddannelserne samt de videregående uddannelser, for at forebygge at unge mennesker havner i et misbrug. 7 Samtidig skal vi optimere den opsøgende misbrugsbehandling der allerede nu finder sted og varetages af de såkaldte gadesygeplejersker. I andre kommuner har de haft god erfaring med at der også er en læge til rådighed til dette opsøgende arbejde. Vi foreslår i Dansk Folkeparti at Rusmiddelcenteret får ressourcer til ansætte en ekstra læge, sådan så de også kan varetage denne funktion og lave det opsøgende arbejde mhp. også at få udsatte misbrugere i behandling. Hvordan denne funktion efterfølgende fordeles mener vi er op til eksperter at råde over.

Kontaktperson fra partiet: Kaspar Christiansen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.